Șoriceii Bucătari
2025-11-10 17:30 - 19:00 (Europe/Bucharest) | Cercul Militar Craiova, Str. Marin Sorescu, nr. 2, Craiova, Dolj, 200642, România
Șoriceii Bucătari
Spectacol muzical cu mascote, personaje și păpuși
VINERI 10 Noiembrie 2025 ora 17:30
Casa Armatei (Cercul Militar) Craiova
Acum ai ocazia să îți întâlnești pe cei mai faimosi șoricei,personajele favorite ale copiilor ,în cadrul celui mai distractiv spectacol pentru copii.
Șoriceii știu cât de important este micul dejun pentru a avea energie întreaga zi, așa că au pregătit pentru cei mici un spectacol muzical inedit.
Alături de cele mai îndrăgite personaje, veți învăța retete delicioase, transmise prin cântec, dans și veselie. O să fie dezvaluit și ingredientul magic, necesar oricărei rețete reușite.
Amplificăm misterul și cu un personaj pofticios, dar cam răutăcios care va fura tortul aniversar. Noroc cu catelusii care rezolvă problema și totul revine la normal în casa prietenilor noștri dragi!
Totul se termină cu un program special de dans, pe care actorii GoldenParty l-au pregatit pentru cei mici- Mini Disco.
Vă așteptăm cu drag la spectacol, să învățăm să gătim împreună pe ritmuri de dans și veselie!!
Durata spectacolului: 50 minute
Spectacol pentru audiență +2 ani

Pinocchio
2025-11-29 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
PINOCCHIOScenariu de Cristian Pepino după Carlo CollodiRegia: Cristian PepinoScenografia: Cristina PepinoMuzica: Dan BălanDistribuţia: Geo Dinescu, Emanuel Popescu, Marin Fagu, Alla Cebotari, Oana Stancu, Iulia Cârstea, Adriana Ioncu; voci: Rodica Prisăcaru, Mugur Prisăcaru, Mihai Brumă – Uzeanu Biletele se pot procura de la Agenția Teatrului Colibri. Preț bilet: 13 lei / pers.Mai multe informații se pot obține la tel.: 0251.412.473. După începerea spectacolului, accesul în sală nu mai este permis! Persoanele care au bilete și întârzie le pot reprograma.

Spărgătorul de nuci - Spectacol de teatru pentru copii și întreaga familie
2025-12-12 17:30 - 18:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Spărgătorul de nuci
Spectacol de teatru pentru copii si intreaga familie
Cercul Militar Craiova
Vineri 12 Decembrie 2025 ora 17:30
Spărgătorul de nuci e o poveste nemuritoare, ce îi va purta pe cei mici prin lumea magică și aproape uitată a istoriilor cu prinți și prințese, regi și animale vorbitoare. Spectacolul propune o combinație inedită de artă actoricească, elemente de păpușerie și momente muzicale ce va reuși cu sigranță să țină viu interesul celor mici, dar nu în ultimul rând să le explice importanța promisiunulor făcute și a prieteniei.
Copiii pot dansa și cânta alături de actorii din spectacol , iar pentru că cei mici sunt parte a scenariului, li se pun adesea întrebări și li se cere implicarea în spectacol.
Vă așteptăm să pășim împreună în globul liric și cristalin, pentru a descoperi povestea , si sa petreceti o zi magica impreuna cu toata familia!
Durata spectacolului: 60 minute
Scenariul: Ana Cucu-Popescu
Muzica : Viorel Burlacu
Regia : Ion Ambrosi
Coregrafia : Rares-Andrei Valea
Scenografie : Florin Suciu Buh
Spectacol pentru audiență +3
IMPORTANT:
Un bilet este valabil pentru o singură persoană. Toți participanții la spectacol, adulți și copii, trebuie să cumpere bilet doar copiii între 1-18 luni au acces gratuit (însă nu au loc asigurat).
Accesul minorilor (0-18 ani) în locația evenimentului se face doar însoțiți de minim un adult (părinte sau tutore legal).
Accesul în locația evenimentului se face cu aproximativ 20 de minute înainte de începerea spectacolului. Vă rugăm nu întârziați!
Persoanele care ajung după începerea spectacolului, au acces în sală, dar își pierd locurile și vor putea ocupa loc, dar în limita scaunelor rămase libere.
Atenție, se filmează și se fotografiază!

Târg caritabil de Crăciun, ediția a V-a
2025-12-13 15:00 - 17:00 | Dolj
TÂRGUL CARITABIL DE CRĂCIUNAsociația „Dincolo de Azi” organizează, alături de Departamentul de Limbi Moderne al Facultății de Litere din cadrul Universității din Craiova, Târgul Caritabil De Crăciun, denumit și „What’s your Superpower this Christmas?”
data: Sâmbătă, 13 decembrie 2025 ORA 15.00
Evenimentul va avea loc la HOTEL RESTAURANT ROYAL CRAIOVA, str. România Muncitoare nr. 88.
––
Asociația „Dincolo de Azi” și Departamentul de Limbi Moderne – Facultatea de Litere organizează TÂRGUL CARITABIL DE CRĂCIUN – What is your super power this Christmas? – pentru Eduard.Eduard are doar 14 ani… și deja a trecut prin mai multe operații decât ar trebui să suporte vreodată un copil. A rămas fără ambele picioare, dar nu și fără zâmbet. Desenează, merge la școală și aleargă alături de copiii de pe stadionul din Calafat, visând să joace fotbal ca ei.Dar visul lui cântărește greu. Protezele pe care le are acum au aproape 25 kg, iar fiecare pas e o luptă. Pentru a merge zilnic la școală și pentru a avea o copilărie normală, Eduard are nevoie de proteze noi – ușoare, adaptate, care îi pot schimba viața.Costul lor este de 14.600 euro.De aceea, ediția a V-a a Târgului Caritabil de Crăciun, pe 13 decembrie, ora 15:00, la Hotel Royal Craiova, este pentru el.Tot ce vom crea, dărui și cumpăra acolo are un singur scop: să îi dăruim lui Eduard libertatea de a se mișca, de a se juca, de a fi copil.Vrei să fii și tu superputerea lui în acest Crăciun?Te așteptăm cu inimile deschise, sa fii parte din povestea noastra!

Bucurie în Galerie - Ateliere de Crăciun
2025-12-18 17:00 - 20:00 | Dolj
Magia sărbătorilor prinde viață într-un eveniment dedicat copiilor, găzduit la Centrul Comercial Auchan Craiovița
Craiova, decembrie – Sărbătorile de iarnă aduc împreună bucuria, creativitatea și dorința de a petrece timp de calitate alături de cei dragi. Joi și vineri, 18 și 19 decembrie, între orele 17:00 – 20:00, copiii și familiile lor sunt invitați la un eveniment special, desfășurat în incinta Centrului Comercial Auchan Craiovița, care celebrează magia Crăciunului și bucuria de a crea împreună.
Pe parcursul celor două seri, cei mici vor descoperi un spațiu plin de culoare și voie bună, unde vor putea lua parte la ateliere creative de realizare a decorațiunilor din brad, pictură, cusut, momente de ascultat colinde, pictură pe față, dansuri alături de spiriduși și multe alte surprize pregătite special pentru ei.
Evenimentul pune accent pe importanța jocului, a creativității și a interacțiunii directe, oferindu-le copiilor ocazia de a-și folosi imaginația, de a crea cu propriile mâini și de a trăi emoția sărbătorilor într-un cadru cald și prietenos. Într-o perioadă în care timpul petrecut împreună capătă o valoare tot mai mare, astfel de întâlniri contribuie la apropierea oamenilor și la întărirea spiritului de comunitate.
Atelierele sunt recomandate copiilor cu vârsta de peste 5 ani, însă au fost pregătite activități și surprize și pentru cei mai mici participanți, astfel încât fiecare copil să se poată bucura de atmosfera de sărbătoare.
Participarea este gratuită, iar toți cei care doresc să se bucure de două seri pline de zâmbete, creativitate și spirit de Crăciun sunt așteptați joi și vineri, 18 și 19 decembrie, între orele 17:00 – 20:00, la evenimentul găzduit în Centrul Comercial Auchan Craiovița.
Top of Form
Bottom of Form

PROGRAM
18 si 19 decembrie interval 17.00-20.00
Colinde– oferite în dar de EduCats
Atelier pictat – Coordonator Ramona Mironeasa
Atelier aranjament masa de Crăciun- Coordonator Cristina David
Pictura pe fata, dansuri si jocuri– suținute de Spiridușii Moșului
Colinde– oferite în dar de Corabia Artelor

Atelier Creativ de Sărbători
2025-12-18 18:00 - 19:00 | Promenada Mall, Calea Severinului 61, Craiova, Dolj, România
În luna decembrie, sărbătorim magia iernii și bucuria Crăciunului prin creativitate la Energy Kids!
Te invităm la Atelierul Creativ de Sărbători pentru copii, un program special plin de culoare, zâmbete și activități tematice de iarnă, desfășurat în fiecare zi de joi a lunii decembrie la spațiul de joaca Energy Kids.
Calendarul atelierelor: 4 decembrie, 18:00 – 19:00Cizmulița de Moș Nicolae – cei mici își vor crea propria cizmuliță festivă, pregătită să fie umplută de Moș!
11 decembrie, 18:00 – 19:00Decorațiuni de Crăciun – globuri, steluțe și ornamente care vor aduce spiritul sărbătorilor în fiecare casă.
18 decembrie, 18:00 – 19:00Scrisoare pentru Moșu – un moment magic în care copiii își pun dorințele pe hârtie, într-un format creativ și personalizat.
PARTICIPARE GRATUITĂ
Vino la Energy Kids din Promenada Craiova împreună cu copiii și descoperiți magia sărbătorilor, creativitatea și bucuria de a realiza lucruri minunate!

Atelier de Crăciun pentru copii
2025-12-19 15:00 - 19:00 | Dolj
Eveniment găzduit de JOY – Cursuri de Limba Engleza

Aliss Shopping City, Craiovita Noua, Craiova, Romania

Vă invităm la un atelier plin de voie bună, perfect pentru a intra în atmosfera sărbătorilor. Copiii vor putea să creeze lucruri frumoase, să asculte muzică de Crăciun și să se implice în jocuri care le vor stârni curiozitatea și veselia.Ne dorim să fie un moment în care cei mici să se simtă bine, să-și lase imaginația liberă și să descopere farmecul Crăciunului într-un mod natural și distractiv.
Atelierul se desfășoară în limba engleză și pe grupe de vârstă:
Grupa 1 (6–8 ani): 15:00 – 16:00Grupa 2 (9–10 ani): 16:30 – 17:30Grupa 3 (11–12 ani): 18:00 – 19:00
Locurile sunt limitate — câte 8 copii în fiecare grupă. Pentru a rezerva locul copilului, părinții sunt rugați să sune în prealabil.
Participarea este gratuită, iar toți copiii sunt bineveniți.
Aliss Shopping City, Craiovița Nouă 0750 402 585 | www.joyclass.ro

De-a capra cu trei iezi
2026-01-17 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
De-a capra cu 3 iezi (3+)
Regia: Iulia Cârstea

Biletele se pot procura de la Agenția Teatrului Colibri. Preț bilet: 13 lei / pers.
Mai multe informații se pot obține la tel.: 0251.412.473.

După începerea spectacolului, accesul în sală nu mai este permis! Persoanele care au bilete și întârzie le pot reprograma.

Micuța Dorothy
2026-01-24 17:00 - 18:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Data: 24 ianuarie 2026
Ora: 17.00
Locația: Cercul Militar
Micuța Dorothy, spectacolul plin de culoare al Operei Române Craiova, aduce pe scenă tărâmul de poveste al „Vrăjitorului din Oz”, într-o formă muzicală plină de farmec, umor și emoție. Musicalul pentru copii, compus de Marius Țeicu, pe un libret de Silvia Kerim, îi poartă pe spectatori într-o aventură magică alături de Dorothy și minunații ei prieteni. Artiștii Operei Române Craiova vă invită sâmbătă, 24 ianuarie 2026, de la ora 17.00, pe scena Cercului Militar, să descoperiți o lume în care curajul, prietenia, bucuria de a trăi și visul de a te întoarce acasă prind viață într-un spectacol fermecător.
Preț:

Bilet Adult – 40 RON
Bilet Copil – 20 RON

Informații suplimentare:
0351.442.471

„…Pentru că „Vrăjitorul din Oz“ este magicianul către care aspirăm încă din copilăria mică, este stăpânul Cetății de Smarald în care toate dorințele se împlinesc. Mai mult decât Moș Crăciun, cel care nu poate aduce în sacul lui, oricât de mare, decât câte un singur dar pentru fiecare copil al lumii – Oz ne poate oferi toate darurile, el ne înfăptuiește toate dorințele, ne încurajează toate speranțele. „Vrăjitorul din Oz“ nu e o poveste doar pentru copii. Sau mai bine zis, e o poveste pentru toți copiii – copii mici sau copii mari cu părul albit de griji. Iar noi toți suntem „micuța Dorothy“, rătăciți în lumea plină de primejdii, noi toți simțim nevoia de prieteni pentru ca, împreună cu ei, porniți pe Cărarea Galbenă, să-l găsim pe Oz. Iar el să ne învețe să ne privim în oglindă, să ne învățăm calitățile, să ne îndreptăm defectele. Și tot el să ne arate drumul spre ACASĂ, spre tărâmul din care am pornit și care, doar el, ne poate oferi fructele de aur ale Bucuriei de a trăi….“
*Silvia Kerim – libretist
„Dorothy şi căţeluşul ei Ţic-Ţic sunt purtaţi de un groaznic ciclon, cu casă cu tot, departe de Kansas. În cădere, casa o omoară pe temuta vrăjitoare Zug-Zeg. Spiriduşii şi Zâna Albă îi mulţumesc fetiţei că i-a scăpat de cumplita Zug-Zeg. Dorothy îşi doreşte să se întoarcă acasă, dar află că numai Vrăjitorul Oz o poate ajuta. Pornită în căutarea lui Oz, Dorothy se va împrieteni cu Omul de Paie, Omul de Tinichea şi Leul Papanaş. Împreună vor descoperi că forţa prieteniei te ajută să treci peste toate greutăţile“.
*Carmen Roibu – regizor

Crăiasa Zăpezii
2026-02-01 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
CRĂIASA ZĂPEZII (5+)
după H. Ch. Andersen
Regia: Laurențiu Tudor
Distribuția: Alis Ianoș, Cosmin Dolea
Voice Over: Ionica Dobrescu, Geo Dinescu
Video Mapping: Marin Fagu
Spectacolul se adresează unui public de peste 5 ani.
Durata: 40 min.

„Crăiasa Zăpezii“ își spune povestea în spectacolul adaptare după H. Ch. Andersen, regia Laurențiu Tudor, cu actorii: Alis Ianoș și Cosmin Dolea, voice over: Ionica Dobrescu, Geo Dinescu, video mapping: Marin Fagu.
Biletele se pot procura de la Agenţia Teatrului Colibri. Preţ bilet: 13 lei / pers. Mai multe informații se pot obține la tel.: 0251.412.473.
După începerea spectacolului, accesul în sală nu mai este permis! Persoanele care au bilete și întârzie le pot reprograma.

Circo Bellucci
2026-02-13 18:00 - 19:30 | Promenada Mall, Calea Severinului 61, Craiova, Dolj, România
#Craiova, vino să trăim magia #CircoBellucci împreună!🎪
📆 13 Februarie – 1 Martie
📍CRAIOVA (Promenada Mall)
🎟️BILETE pe entertix.ro SAU direct de la casieria circului, deschisă cu 2h înaintea fiecărui spectacol!
Pregătiți-vă pentru un #ViaggioNelTempo plin de magie, acrobații incredibile și momente care vă taie respirația!✨
__
Zilnic – orele 18:00
Sâmbăta – orele 15:00 și 18:00
Duminică – orele 11:30 și 15:00
*PRIMA ZI și MIERCURI- preț unic 40 lei (la tribună)
**Marți NU sunt spectacole.
***Cort încălzit.
__
Familia Bellucci provine din cinci generații de circari italieni, care și-au dedicat întreaga viața unei arte recunoscute la nivel internațional. Pasionați de a descoperi noi orizonturi, am ajuns în România în 2009 pentru a putea evolua în fața publicului român și de atunci nu am mai plecat!
În 2012 am avut prima colaborare cu emisiunea „Poftiți la Nea Mărin”, urmând ca în 2019 să luăm parte la showul “Poftiți la Circ”, care a avut un succes neașteptat. Multumită acestui program, viața de circ a ajuns să fie cunoscută dincolo de ceea ce se întâmplă pe scenă, dezvăluind și momentele din spatele unui spectacol de circ.
Cu numeroase participări la emisiuni TV precum: „Românii au talent”, „IUmor”, „Splash! Vedete la apă”, „Revelionul”, „Poftiți prin țară”, am captat atenția publicului român ca circari, atleți, acrobați, actori dar și simpli oameni cu o mare pasiune pentru ceea ce fac.
Calitatea spectacolelor a fost întotdeauna pe primul loc și ne bucurăm că am reușit să aducem râsete, zâmbete și bucurie pe fețele românilor din toată țara, deplasându-ne cu entuziasm către orașele care ne-au primit călduros și ne-au făcut să ne simțim ca acasă.
Vă invităm la spectacolele noastre, în centrul unei familii adevărate, acolo unde visele prind viață, locul unde lumea poate vedea lucruri nemaivăzute, acolo unde sub lumina reflectoarelor este pusă viața plină de magie! Indiferent de vârstă nu trebuie să ratați reprezentațiile Circo Bellucci, să simțiți emoția și să vedeți toate lucrurile frumoase care se întâmplă pe scenă. La circ suntem toți copii!
Ținem minte fiecare om fericit, fiecare oraș, fiecare mesaj de susținere, fiecare show și ne-am dat seama ce înseamnă România pentru noi și cu siguranță reflectă foarte mult din sentimentul de a fi „acasă“.

-Invităm publicul să vină cu 40 de minute înainte de spectacol.
-Durata spectacolului este de 1 oră și 30 de minute cu pauză de 15 minute.
-Copii sub 3 ani beneficiaza de accesul gratuit la spectacol.
-Persoanele cu varstele cuprinse intre 3-14 ani pot folosi biletul cu discount de Copil.
-Avem Refreshments și SnackBar înăuntru.
-Puteți face fotografii cu grupul și găsiți o multime de gadgeturi (tricouri, lumini, jucarii).
-Circul este încălzit și confortabil.

“Circul este o casă pe care o muți dintr-un colț în altul al lumii, o familie, care la finalul zilei trebuie să aibă parte de grijă, iubire și empatie! Nimeni nu rămâne în urmă!” Sonny Medini.

Puiul de om din Cartea Junglei
2026-02-14 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
Spectacolul „Puiul de Om din Cartea Junglei“, adaptare după Rudyard Kipling, cu scenariul, regia și scenografia semnate de Geo Dinescu și Marin Fagu, muzica și video proiecția Marin Fagu, pictură păpuși Mihai Birtu, pictură decoruri Iulia Goanță, cu actorii: Geo Dinescu, Marin Fagu, Emanuel Popescu și Robert Iovan, voci: Radu Popa, Ioana Popescu, Andrei Popescu, Laura Pumnea.
Un pui de om deschide ochii în sălbăticie, în îndepărtata junglă africană, îi învață legile, leagă prietenii cu vietăți și animale blânde, ce-i sunt pentru o vreme mamă și tată, cuib și casă. În haita lupilor sau lângă pantera cea înțeleaptă își trăiește frumos copilăria, cu năzdrăvănii și peripeții, învățând ce e bine și ce e rău, fără să știe că toate acestea aveau să-i fie de folos în viață, printre oameni. Scenă cu scenă, spectacolul povestește dinamic și ritmat, cu emoție și curiozitate, aventurile lui Mowgli în junglă.

Biletele se pot procura de la Agenţia Teatrului Colibri, de luni până sâmbătă, între orele 10:00 – 13:00 / 16:00 – 19:00, iar duminica, între 10:00 – 13:00. Preț bilet: 13 lei / pers.
Mai multe informații se pot obține la tel.: 0251.412.473.
După ora începerii spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Gogoașa și Năzdrăvanul Petrișor
2026-02-22 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
GOGOAȘA ȘI NĂZDRĂVANUL PETRIȘOR (3+)
Adaptare după povești populare rusești
Scenariul si regia: Alla Cebotari
Scenografia: Iulia Goanță
Muzica: Alin Macovei – Moraru
Distribuția: Alla Cebotari, Emanuel Popescu, Daniel Mirea
Biletele se pot procura de la Agenţia Teatrului Colibri. Preț bilet: 13 lei / pers.
Mai multe informații se pot obține la tel.: 0251.412.473.
După ora începerii spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Bucătăria Familiei Balaur
2026-02-28 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
Bucătăria Familiei Balaur (3+)
Dramatizare de Ana Cucu – Popescu, după povești de Adina Rosetti, regia Delia Gavlițchi, scenografia Tomos Tünde, muzica Adrian Cimpoeșu, cu actorii Oana Stancu și Marin Fagu.
„Spectacolul urmărește joaca dintre părinți și copii și oferă metode de utilizare a ludicului în parenting. Când este ultima dată când te-ai jucat cu copilul tău, din tot sufletul, renunțând la barierele impuse de condiția de adult? Sper ca tot mai multe bucătării să fie pline de făină după acest spectacol.“ (Delia Gavlițchi, regizoare)
📍 Biletele se pot procura de la Agenția Teatrului Colibri. Preț bilet: 13 lei / pers.
Mai multe informații se pot obține la tel.: 0251.412.473.
❗ După ora începerii spectacolului, accesul în sală nu mai este permis! Persoanele care au bilete și întârzie le pot reprograma la următoarele spectacole.

De-aș fi Scufița Roșie
2026-03-01 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
DE-AȘ FI SCUFIȚA ROȘIE (3+)
adaptare după Frații Grimm
Regia și scenariul: Geo Dinescu și Marin Fagu
Scenografia: Geo Dinescu
Muzica: Marin Fagu
Distribuția: Geo Dinescu / Andreea Ionescu, Marin Fagu
Biletele se pot procura de la Agenţia Teatrului Colibri. Preț bilet: 13 lei / pers.
Mai multe informații se pot obține la tel.: 0251.412.473.
După ora începerii spectacolului, accesul în sală nu mai este permis! Persoanele care au bilete și întârzie le pot reprograma la următoarele spectacole.

Povestea celor trei purceluși
2026-03-08 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
POVESTEA CELOR TREI PURCELUȘI (2+)
Regia: Geo Dinescu și Marin Fagu

„Povestea celor trei purceluși“ – spectacol de teatru interactiv, de și cu Geo Dinescu / Andreea Ionescu și Marin Fagu, pictură Iulia Goanță, desen afiș Ioana și Andrei Popescu. Vârstă recomandată: 2+.
„Povestea celor trei purceluși“ este un pretext pentru a-i învăța pe cei mici, într-o manieră dinamică și amuzantă, să fie harnici, ordonați, să mănânce sănătos, să fie prietenoși cu natura.

Preț: 13 lei / pers.

Biletele se pot procura de la Agenţia Teatrului Colibri, info la tel.: 0251.412.473.
După ora începerii spectacolului, accesul în sală nu mai este permis! Persoanele care au bilete și întârzie le pot reprograma la următoarele spectacole.

Cineplexx Classics Kids: Luca
2026-03-13 18:30 - 20:30 | Promenada Mall, Calea Severinului 61, Craiova, Dolj, România
Cineplexx Classics prezintă: Luca
Pe 13 martie de la ora 18:30 se vede pe marile ecrane filmul Luca la un preț special de doar 12 lei/biletul!
Luca, un băiețel simpatic, trăiește o vară de neuitat pe Riviera italiană, plină de gelato, paste și nenumărate plimbări pe scuter.
Luca împărtășește aceste aventuri cu noul său cel mai bun prieten, dar toată distracția este amenințată de un secret profund ținut: el este un monstru marin dintr-o altă lume, chiar de sub suprafața oceanului.
2D DUBLAT ÎN LIMBA ROMÂNĂ
Magia revine pe marele ecran: animația dublată „Luca” se vede pe 13 martie la Cineplexx Classics Kids

Ce se întâmplă atunci când trecutul își face din nou auzită vocea? Pe 13 martie, de la ora 18:30, Cineplexx Classics Kids îți propune să revizitezi Riviera italiană, într-o proiecție specială a filmului Luca, o poveste despre prieteni de nedespărțit, acceptare și aventurile copilăriei.

Pe 13 martie, de la ora 18:30, Cineplexx Classics Kids invită copiii și părinții la o reîntâlnire cu una dintre cele mai îndrăgite animații produse de renumitele studiouri Disney-Pixar. Luca poate fi văzut din nou la cinema, într-o proiecție specială dedicată întregii familii, cu filmul dublat în limba română, la prețul unic de doar 12 lei/bilet.
Luca Paguro, un băiețel simpatic, trăiește o vară de neuitat într-un orășel de pe Riviera Italiană și împărtășește toate aventurile cu noul său cel mai bun prieten Alberto Scorfano. Dar toată distracția este amenințată de un secret profund ținut: el este un monstru marin dintr-o altă lume, chiar de sub suprafața oceanului.
Regizorul Enrico Casarosa a descris povestea filmului ca fiind una profund personală, care celebrează prieteniile din copilărie care ne influențează personalitatea pe măsură ce creștem. Mai mult de atât, filmul animat Luca este despre identitate, prejudecăți și acceptare.
Gelato, paste, întreceri pe scutere Vespa, plajă…orașul fictiv Portorosso imbină cu nostalgie și ingeniozitate artistică cele mai frumoase atracții alte unui oraș de pe coasta Italiei și ne duce cu gândul la verile lungi din copilărie. Cadrele sunt pline de culori vibrante, astfel încât scenele de la suprafață cât și cele de la fundul mării îi poartă pe spectatori într-o călătorie deopotrivă familiară și plină de descoperiri inedite.

Știai că….
Enrico Casarosa, regizorul, a fost inspirat de cinematografia italiană din anii ’50 și ’60, cu precădere filmele lui Federico Fellini?
Aspectul monștrilor marini este inspirat din sculpturile de pe fântânile, băncile sau mozaicurile pe care le poți vedea și astăzi în Italia?
Atunci când Luca se află în apă și este monstru marin, are în total 3,436 solzi desenați de animatorii Pixar?
Pentru înotul monștrilor, echipa de producție a studiat cum se deplasează iguanele prin apă pentru a conferi animației realism?
Dacă transformarea lui Luca din monstru marin în om și invers îți aduce aminte de Mystique din filmele X-Men, nu e o coincidență – efectul special respectiv a fost studiat ca referință.

Cineplexx Classics Kids propune o experiență de cinema accesibilă și de calitate, gândită special pentru familii. Vizionarea pe marele ecran amplifică emoția poveștii, muzica și detaliile vizuale, transformând filmul într-un moment de conectare între generații.
Proiecția specială din 13 martie, ora 18:30, reprezintă o oportunitate ideală de a vedea sau revedea Luca pe marele ecran, într-o experiență de cinema care pune accent pe timpul petrecut împreună. Iar prețul este imbatabil – doar 12 lei/bilet!

Muzicanții din Bremen
2026-03-14 11:00 - 12:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
MUZICANTII DIN BREMEN

Casa de Cultura a Studentilor Craiova
14 Martie 2026 ora 11:00

Un măgăruș, o pisicuță, un câine și un cocoș aflați în pragul bătrâneții, se lovesc de răutatea stăpânilor lor care, considerându-i inutili, îi alungă din ogradă. Astfel, nevoit să își câștige cumva existența, măgărușul hotărăște să plece la Bremen pentru a deveni muzicant. În drumul său îi întâlnește pe ceilalți trei și îi convinge să îl însoțească și să își încerce împreună norocul formând o trupa de muzicanți.
În calea lor spre destinul artistic mult visat întâlnesc o casă părăsită dar locuită fără drept de niște hoți. Oare ce vor face în această situatie? Ce se va întâmpla cu muzicanții noștri? Și oare ce se va întampla cu hoții? Ce mister… ce aventură …ce distracție …!!!!

Elefănțelul curios
2026-03-14 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
ELEFĂNȚELUL CURIOS (3+)
după Rudyard Kipling
Scenariul și regia: Geo Balint
Scenografia: Tomos Tunde
Muzica și versurile: Marin Fagu
Distribuția: Oana Stancu, Geo Dinescu, Robert Iovan, Adriana Ioncu, Daniel Mirea, Alla Cebotari, Marin Fagu, Ionica Dobrescu, Cosmin Dolea

Biletele se pot procura de la Agenția Teatrului Colibri, tel.: 0251.412.473.
Preț bilet: 13 lei / pers.
După începerea spectacolului, accesul în sală nu mai este permis! Persoanele care au bilete și întârzie le pot reprograma.

Bună dimineața, noapte bună
2026-03-15 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
Bună dimineața, noapte bună (3+)
Regia: Jora Ivanov
Biletele se pot procura de la Agenția teatrului, în zilele de luni, joi, vineri, sâmbătă între orele 09:00 – 13:00 / 15:00 – 19:00, iar duminica în intervalul 10:00 – 13:00. Preț bilet: 13lei / pers.

Săptămâna Teatrului – ediția a XIII-a
2026-03-20 - 2026-03-27 | Locații multiple, Craiova, Dolj, România
Teatrul Colibri, în sărbătoare în perioada 20-27 martie
Teatrul pentru copii și tineret Colibri vă invită, în perioada 20-27 martie 2026, la spectacole de teatru, folclor, expoziții de fotografie, păpuși și holograme, în cadrul proiectului Săptămâna Teatrului – ediția a XIII-a. Derulate pe parcursul a opt zile, evenimentele marchează patru mari sărbători: Ziua Internațională a Teatrului pentru Copii și Tineret (20 martie), Ziua Internațională a Marionetiștilor și Păpușarilor (21 martie), Ziua Mondială a Teatrului (27 martie) și Ziua Olteniei.
Săptămâna Teatrului se sărbătorește la Teatrul Colibri încă din anul 2014.
În 2017, organizațiile Asociația Internațională a Teatrelor pentru Copii și Tineret (ASSITEJ), Uniunea Internațională a Marionetiștilor (UNIMA) și Institutul Internațional de Teatru (ITI) au reunit cele trei sărbători sub genericul Săptămâna Mondială a Teatrului.
Săptămâna Teatrului va debuta la Colibri vineri, 20 martie, ora 10:30, chiar de Ziua Internațională a Teatrului pentru Copii și Tineret, cu spectacolul „Aladin”, scenariul reinterpretat în versuri de Andreea Radu, regia și muzica originală – Apostolache Kiss Zeno, scenografia și păpușile – Tomos Tünde, sand-art Alice Bratu, cu actorii: Marin Fagu, Emanuel Popescu, Oana Stancu, Alis Ianoș, Cosmin Dolea, Adriana Ioncu, Ionica Dobrescu, Daniel Mirea.
Spectacolul este o poveste amuzantă, educativă, muzicală, foarte atractivă, o metodă artistică de descoperire a poveștilor universale.
PROGRAM Săptămâna Teatrului – ediția a XIII-a:
19-22 martie, orele 10:00 – 18:00, foaierul Teatrului Național „Marin Sorescu”
– Expoziția holografică „Oltenia în oglindă”

19-26 martie: luni, joi, vineri și sâmbătă – orele 09:00 – 13:00 / 15:00 – 19:00; duminică – orele 10:00 – 13:00, foaierul Teatrului Colibri
– Expoziția „Femeia – poezia universului”, Asociația Artiștilor Fotografi Dacia Malvensis – Oltenia

Vineri, 20 martie – ZIUA INTERNAȚIONALĂ A TEATRULUI PENTRU COPII ȘI TINERET, ora 10:30, sala mare a Teatrului pentru copii și tineret Colibri
– Spectacolul „Aladin” (3+), regia Apostolache Kiss Zeno

20-27 martie: luni, joi, vineri și sâmbătă – orele 09:00 – 13:00 / 15:00 – 19:00; duminică – orele 10:00 – 13:00, foaierul Teatrului Colibri
– Expoziția „Memoria Păpușilor: Retrospectiva Cristian Pepino”

Sâmbătă, 21 martie – ZIUA INTERNAȚIONALĂ A MARIONETIȘTILOR ȘI PĂPUȘARILOR, ora 18:00, sala studio a Teatrului pentru copii și tineret Colibri
– Spectacolul interactiv „Piticul Picior Șchiop” (3+), regia Adriana Ioncu

Sâmbătă, 21 martie – ZIUA OLTENIEI, ora 19:00, sala mare a Teatrului Național „Marin Sorescu”
– Spectacolul „Craiova interbelică”, regia Gabriela Păsărin

Duminică, 22 martie, ora 11:00, sala mare a Teatrului pentru copii și tineret Colibri
– Spectacolul „Dănilă Prepeleac” (5+), regia Valentin Dobrescu

Miercuri, 25 martie, ora 10:30, sala mare a Teatrului pentru copii și tineret Colibri
– Spectacolul „Prințul Broască” (3+), regia Todor Valov

Joi, 26 martie, ora 10:30, sala mare a Teatrului pentru copii și tineret Colibri
– Spectacolul „Aladin” (3+), regia Apostolache Kiss Zeno

Vineri, 27 martie – ZIUA MONDIALĂ A TEATRULUI, ora 10:30, sala mare a Teatrului pentru copii și tineret Colibri
– Spectacolul „Aladin” (3+), regia Apostolache Kiss Zeno

Biletele se pot procura de la Agenţia Teatrului Colibri, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Marți și miercuri, între orele 09:00 – 16:00, biletele se pot procura de la casieria Teatrului Colibri (etajul 1).
Mai multe informații se pot obține la tel.: 0251.412.473.
După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Zâna păpușilor
2026-03-21 17:00 - 18:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Zâna Păpușilor
Baletul „Zâna Păpușilor” de Josef Bayer, îndrăgit atât de cei mici, cât și de iubitorii de frumos de toate vârstele, revine în fața publicului craiovean într-o montare de o delicatețe aparte, în care grația dansului clasic se întâlnește cu bucuria copilăriei. Regia artistică și coregrafia poartă semnătura lui Francisc Valkay, iar scenografia este realizată de Răsvan Drăgănescu.
Acțiunea se desfășoară în Viena anului 1888, într-un fermecător magazin de păpuși. Rolul Zânei este interpretat de Olguța Ilie, distribuția fiind completată de artiștii Anca Țecu, Robert Vladu, Loredana Nicola, Alexandru Chera, Andreea Segărceanu, Say Ufuk Gengis, Amina Almahadin, Laurențiu Nicu, Răzvan Segărceanu, Alina Onofrei, Ruxandra Andruță, Raluca Mocanu, Răzvan Zamfir, Alexandra Iordache, Mihai Bălăceanu, Ansamblul de Balet al Operei Române Craiova și Școala de Balet Attitude.
Preț:

Bilet Adult – 40 RON
Bilet Copil – 20 RON
Informații suplimentare:
0351.442.471
Distribuția:
Zâna păpușilor – Olguța Ilie
Ucenicul – Anca Țecu
Proprietarul – Robert Vladu
Colombina – Loredana Nicola
Arlechinul – Alexandru Chera
Aristocrata – Andreea Segărceanu
Aristocratul – Say Ufuk Gengis
Țăranca – Amina Almahadin
Țăran/General – Laurențiu Nicu
Păpușa stricată – Răzvan Segărceanu
Păpușa chinezească – Alina Onofrei
Păpușa japoneză – Ruxandra Andruță
Perechea de tiroleză – Raluca Mocanu și Răzvan Zamfir
Dans spaniol – Alexandra Iordache și Mihai Bălăceanu
Ansamblul de Balet al Operei Române Craiova
Școala de Balet Attitude
Regia artistică și coregrafia: Francisc Valkay
Asistent regie artistică și coregrafie: Erna Marin
Scenografia: Răsvan Drăgănescu
TABLOUL I
Acțiunea se petrece în anul 1888 la Viena, într-un magazin de păpuși „Kärntnerstrasse”. Proprietarul acestui magazin, un negustor tipic, oferea păpuși rare, cu calități artistice. În magazin avea ca ajutor o calfă plină de servilism și un tânăr ucenic. Un factor aduce corespondența, un comisar marfă, iar printre aceștia se strecoară și o fetiță cu păpușa ei stricată, rugându-l pe proprietar să i-o repare. Dar patronul refuză cererea fetiței, pe motiv că ea nu are bani. Întristată, fetița vrea să plece, dar ucenicul se apropie pe ascuns și ii promite că va repara el păpușa după închiderea magazinului.
În magazin intră o pereche de țărani, care vin pentru prima dată în oraș și, privind în vitrină, rămân uimiți de luxul păpușilor expuse.
Dar iată că proprietarul face plecăciuni. Cui? Desigur, unei familii bogate de englezi, care intră în magazin. Patronul și calfa speră la o afacere bună, oferă serviabili păpușile spre vânzare, în timp ce ucenicul râde de figurile caraghioase ale englezilor. Păpușa prezentată de patron nu funcționează. Supărat, acesta aruncă vina pe ucenic.
Decepționați, englezii vor să părăsească magazinul, dar proprietarul, insistent, îi roagă să mai rămână, pentru a-i determina să cumpere o păpușă foarte scumpă. În tot acest timp, țăranii care au asistat la scena de mai sus, numărându-și puținii bani, se mulțumesc să cumpere doar o păpușă mică.
Proprietarul închide magazinul, ucenicul însă se furișează din nou înăuntru și repară pe ascuns păpușa fetiței.
TABLOUL II
Ucenicul lucrează noaptea, pentru a repara păpușa. Obosit, adoarme… În visul său, păpușile care pentru el nu înseamnă marfă, ci opere de artă și știință, îl trezesc la viață.
Pe favorita sa – Zâna păpușilor – o vede ca pe stăpâna păpușilor. Din toate colțurile apar cele mai frumoase păpuși, care dansează. Bucuria acestei serbări este întreruptă de apariția păpușii care a dat greș când a fost oferită familiei de englezi și din cauza căreia tânărul ucenic a fost pedepsit, păpușă care se arată cu o figură amenințătoare.
Ucenicul vrea să fugă, dar cum se întâmplă întotdeauna în vis…abia poate să se miște din loc. Păpușile îi vin în ajutor, închizând păpușa stricată în cutia ei, iar serbarea continuă. Deodată se face întuneric, iar tânărul se trezește șezând pe podea. Dezamăgit, își dă seama că totul a fost numai un vis. Între timp s-a făcut ziuă și fetița bate la fereastra magazinului.
Vesel, tânărul ucenic îi arată că și-a ținut promisiunea, reparându-i păpușa.
* Francisc Valkay – coregraf

Piticul Picior-Șchiop
2026-03-21 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
Piticul Picior-Șchiop (3+)
Teatru interactiv la Sala Studio, cu actorii: Adriana Ioncu și Emanuel Popescu

Dănilă Prepeleac
2026-03-22 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
DĂNILĂ PREPELEAC
de Ion Creangă
Adaptare, dramatizare și regie: Valentin Dobrescu
Scenografia: Mihai Pastramagiu
Muzica: Alin Macovei – Moraru
Distribuția: Marin Fagu, Ionica Dobrescu, Alla Cebotari, Oana Stancu, Daniel Mirea, Cosmin Dolea
Biletele se pot procura de la Agenţia Teatrului Colibri, tel.: 0251.412.473. Preț bilet: 13 lei / pers.

După ora începerii spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Prințul Broască
2026-03-25 10:30 - 11:30 | Teatrul pentru copii și tineret Colibri, Calea București, nr. 56, Craiova, Dolj, România
„Prințul Broască“
dramatizare de Veselin Boidev după Frații Grimm
regia Todor Valov
traducerea Vili Nicolov Perveli
scenografia și costumele Stefka Kyuvlieva
păpuși confecționate de Peter Cekunov, Ganka Kirilova și Aurelia Sadovska
cu actorii: Cosmin Dolea, Oana Stancu, Adriana Ioncu, Alis Ianoș
„Prințul Broască este o poveste despre importanţa, responsabilitatea şi consecinţele promisiunilor personale, un spectacol amuzant, vivace, comic, în stilul operei bufe, totul acompaniat de muzica clasică şi vitală a lui W.A.Mozart.“ Todor Valov, regizor

Preț: 13 lei / pers.
Biletele se pot procura de la Agenția Teatrului Colibri, în zilele de luni, joi, vineri și sâmbătă, între orele 09:00 – 13:00 / 15:00 – 19:00, iar duminica, între 10:00 – 13:00. Mai multe informații se pot obține la tel.: 0251.412.473.

Țup - Imposibil e doar un cuvânt
2026-03-27 17:00 - 17:45 | Teatrul pentru copii și tineret Colibri, Calea București, nr. 56, Craiova, Dolj, România
Craiova: Țup- Imposibil e doar un cuvânt
Teatrul Colibri, Craiova, Calea București 56
vineri, 27 martie, ora 17:00 & ora 18:30
„Țup – Imposibil e doar un cuvânt” aduce în fața copiilor o poveste emoționantă și plină de învățăminte, inspirată de cartea scrisă de Alex Donovici. Protagonistul, Țup, un pui de ciocârlie născut fără aripi și cu picioare scurte, îi învață pe cei mici despre curaj, acceptare și depășirea limitelor, arătând că adevăratele puteri vin din interior.

Acest spectacol interactiv, plin de culoare și umor, este creat special pentru copiii cu vârste între 4 și 9 ani, adaptând povestea astfel încât să le capteze atenția și să le stimuleze imaginația. Țup devine un exemplu minunat despre cum, chiar și atunci când totul pare imposibil, cu determinare și încredere, putem trece peste orice dificultate.
Prin intermediul teatrului de animație, copiii vor intra într-o lume magică unde vor învăța despre importanța acceptării și tratării cu respect a celor diferiți, despre prietenie și sprijin reciproc.
Durata spectacolului: 45 de minute
Distribuția: Arina Vrabie | Andreea Trestianu | Eduard Cîrlan | Ioana Perescu | Ionuț Terteci | Ștefan Craiu | Vlad Constandache | Vlad Dragne
Regia și scenariul: Eduard Cîrlan
Scenografia: Flavia Stroe
Muzica: Vlad Constandache
Invităm părinții și copiii să ni se alăture într-o aventură în care imposibilul este doar un cuvânt, iar prietenia și curajul sunt adevăratele aripi care ne ridică.

Vrăjitorul din Oz
2026-03-28 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
Vrăjitorul din Oz (5+)
Regia: Cristian Mitescu
Biletele se pot procura de la Agenţia Teatrului Colibri. Preţ bilet: 13 lei / pers. Mai multe informații se pot obține la tel.: 0251.412.473.
După începerea spectacolului, accesul în sală nu mai este permis! Persoanele care au bilete și întârzie le pot reprograma.

Pic
2026-03-29 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
PIC
de Ana Cucu Popescu & Delia Gavlițchi
Regia: Delia Gavlițchi
Scenografia: Tomos Tunde
Muzica: Claudiu Fălămaș
Coregrafia: Cătălin Filip
Distribuția: Oana Stancu, Emanuel Popescu, Daniel Mirea, Adriana Ioncu, Robert Iovan, Marin Fagu, Ionica Dobrescu, Alla Cebotari
Spectacol nonverbal
Vârsta: 3+
Pic este despre inocență și puritate, despre descoperirea universului prin bucuria pe care o întrupează o poveste cu păpuși.

Biletele se pot procura de la Agenția Teatrului Colibri. Preț bilet: 13 lei / pers.
Mai multe informații se pot obține la tel.: 0251.412.473.

După începerea spectacolului, accesul în sală nu mai este permis! Persoanele care au bilete și întârzie le pot reprograma.

Atelier Scrapbooking de Paște
2026-04-02 18:00 - 20:00 | Dolj
Atelier Scrapbooking de Paște – Ateliere de scrapbooking pentru tine si familia/prietenii tai – pentru conectare si exprimare prin creativitate. N-ai nevoie de experienta – doar de curiozitate si prezenta.
2 aprilie 2026, ora 18:00, Cafeneaua 12Doispe – la etaj
Participare: 199 lei (1 părinte + 1 copil)
Cum se desfasoara atelierul
Durata: 1,5 – 2 ore
Ce cream: felicitari, pagini de scrapbooking, mini-albume, folio-uri
Materiale incluse: carton, hartie de scrapbooking si decoratiuni premium, atent alese
Aduceti voi: creion, rigla, foarfeca, banda dublu-adeziva si…mult entuziasm
Format: ateliere fizice, grupuri restranse (8–20 persoane)
Varsta: 6+ ani
––
In ritmul alert al vietii de azi, copiii si parintii traiesc unii in prezenta celorlalti, dar din ce in ce mai rar unii cu ceilalti, cu adevarat prezenti. Aceste ateliere au fost create tocmai pentru a oferi o ocazie, un spatiu sigur, creativ si calm in care timpul incetineste, presiunea dispare, iar conexiunea se mentine natural.
Atelierele de scrapbooking imbina creatia handmade cu mindfulness-ul informal, oferind copiilor si parintilor o experienta profunda de prezenta, bucurie si apropiere emotionala. Nu este vorba despre talent artistic sau rezultate perfecte, ci despre proces, despre a fi impreuna, a crea impreuna si a construi amintiri care raman.
Creativitatea devine aici o forma de calm. O invitatie de a atinge hartia, de a simti texturile si a savura culorile, pe de o parte, si de a respira, a ne lasa gandurile sa se aseze, a fi prezent, de alta parte.

Albă ca Zăpada
2026-04-04 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
Albă ca Zăpada (3+)
După Frații Grimm
Scenariul și regia: Cristian Pepino
Scenografia: Remus Gabor și Raluca Aionițoaie
Muzica: Marin Fagu
Distribuția: Andreea Ionescu, Geo Dinescu, Oana Stancu, Marin Fagu, Cosmin Dolea, Daniel Mirea, Ionica Dobrescu, Adriana Ioncu, Robert Iovan, Emanuel Popescu, Alis Ianoș.

Spectacolul Albă ca Zăpada își propune să fie o versiune contemporană a celebrului basm, fiindu-i acordată o atenție deosebita motivațiilor personajelor. Astfel, Maștera este preocupata de faptul ca îmbătrânește, și va apela ca remediu la inima frumoasei Alba ca Zăpadă. Vânătorul, care va fi vrăjit ca să execute acest act sinistru, va scapă de vraja în mod întâmplător și o va ajuta pe protagonista să se salveze. Diferitele ipostaze în care Maștera va încerca să îi răpească viată frumoasei protagoniste vor fi bine diferențiate cu ajutorul efectelor scenice specifice teatrului de animație. Va fi un spectacol care îi va bucura pe micii spectatori prin cântece, muzica și situații scenice și rezolvări interesante cu ajutorul proiecțiilor video.

Preț bilet: 13 lei / pers.
Biletele se pot procura de la Agenţia Teatrului Colibri, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Marți și miercuri agenția este închisă!
Mai multe informații se pot obține la tel.: 0251.412.473.
După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.
